Plaasmoorde!!!!! Farm Murders!!!!! - Page 443 - Stormfront
Page 443 of 673 « First < 343 393 429 430 431 432 433 434 435 436 437 438 439 440 441 442 443 444 445 446 447 448 449 450 451 452 453 454 455 456 457 493 543 > Last »
06-30-2009, 03:28 AM #4421
Rowers skiet man se oog uit
’n Voëlteler van Hartbeesfontein in Noordwes het sy regteroog verloor nadat hy twee keer deur sy slaapkamervenster op die plaas Oorbietjiesfontein geskiet is.
Mnr. Joe Meyer (68) het Saterdag kort ná 05:00 in die bed gelê en lees toe hy die eerste keer geskiet is. Hy was vroeër op om koffie te maak en het die gordyne oopgetrek, al was dit nog donker buite, het mev. Mandie Haw, sy dogter, gesê.
Die eerste skoot het Meyer in die gesig getref. Hy het volgens Haw later vertel hy het gedink iemand het die ligte uitgeskiet omdat alles om hom skielik donker geword het. Dit was eers toe hy sy eie bloed begin voel dat hy besef het hy is geskiet. Teen dié tyd het die tweede skoot hom in die regterskouer getref.
“Gelukkig slaap my pa met sy selfoon by hom. Hy het dit oopgemaak en net knoppies begin druk . . . Só het hy vriende se landlynnommer raakgebel.”
Meyer het ná die eerste skoot opgespring. Hy het in die gang en later die eetkamer gaan wegkruip. Bure, vriende, die polisie en ’n dokter was binne 20 minute op die toneel.
Meyer is gestabiliseer voordat hy per ambulans na die ?Tshe?pong-hospitaal in Klerksdorp geneem is. Hy is later na die Klerksdorp-hospitaal en toe na die Chris Hani-Baragwanath-hospitaal oorgeplaas. Toetse is gister op hom gedoen.
“My pa se regteroog is heeltemal weg. Dit moet verwyder word. Die goeie nuus is dat hy moontlik nog ’n mate van sig in sy linkeroog kan oorhou,” het Haw gesê.
Kapt. Adéle Myburgh, polisiewoordvoerder, het gesê daar is twee koeëlgate, vermoedelik dié van ’n .38-rewolwer, in Meyer se slaapkamervenster. Die aanvaller(s) het op die oog af niks gesteel nie, maar Haw het gesê daar is wel tekens dat hulle by die agterdeur probeer inbreek het.
Meyer teel met eksotiese voëls op die plaas. Hy huur die grond.
“Gelukkig is my pa ’n baie positiewe mens. Hy maak nog die heeltyd grappies. Hy weet sy een oog is weg, maar hy glo hy sal weer kan sien,” het Haw gesê.
06-30-2009, 03:30 AM #4422
Rower sterf toe polisie bende by sentrum gryp
Durban. – ’n Rower is doodgeskiet en ’n omstander gewond toe die polisie gisteroggend ’n bende by ’n winkelsentrum hier vasgekeer het.
Die bendelede is gevang nog voordat hulle kon vlug met die pensioengeld wat hulle gebuit het.
’n Bende van agt rowers met aanvalsgewere en handwapens het gisteroggend omstreeks 09:00 by ’n winkel in ’n sentrum in Phoenix toegeslaan waar pensioengeld uitbetaal word, het supt. Vincent Mdunge, polisiewoordvoerder, gesê.
Die swaargewapende bende het die wag buite die winkel oorrompel en hom en die winkel?eienaar gedwing om hulle na die kantoor te neem waar die pensioengeld gehou is.
In die proses het mense die polisie ontbied. Lede van die honde-eenheid en blitspatrollie het opgedaag net toe die rowers die winkel wou verlaat.
Een van die rowers wat buite wag gestaan het, het met ’n AK47-aanvalsgeweer op die polisie losgebrand. Hy is doodgeskiet.
In ’n oor-en-weer-skietery binne die sentrum is ’n omstander in die been gewond.
Volgens Mdunge is ses van die rowers aangekeer en ’n deel van die R300 000 wat hulle gebuit het, teruggevind.
Een bendelid kon wegkom.
Die polisie het op die AK47, ’n R5, pistool en rewolwer beslag gelê.
’n Bakkie wat die vorige dag in KwaMashu gekaap is, is ook buite die sentrum gekry. Die bende wou vermoedelik daarmee wegjaag.
In ’n ander voorval het rowers gistermiddag twee wagte van die veiligheidsmaatskappy G Force by Shakaskraal gewond.
Volgens mnr. Chris Botha, woordvoerder van Netcare 911, is die twee mans in ’n bedenklike toestand na ’n Durbanse hospitaal gebring nadat albei etlike kere raakgeskiet is.
Geen nader besonderhede oor die skietery by die U Save-winkel was beskikbaar nie.
06-30-2009, 12:22 PM #4423
Dis reg so maar ek wil darem net dat die Wêreld weet dat hulle wie so guldig by fred rundle en adriaan snyman nonsens gepraat het van my en my vrou het baie LELIKER goed in hul hangkaste.
Saak daar gelaat, ek het my punt bewys.
07-01-2009, 04:05 AM #4424
Man 'assaults' 2 in Bathurst
Johannesburg - A man was arrested for assaulting two businesswomen in Bathurst near Port Alfred, seriously injuring one of them, Eastern Cape police said on Tuesday.
Captain Mali Govender said the 30-year-old man allegedly went onto the premises of an art gallery in Bathurst around noon on Monday.
The businesses of the women were on the premises.
The man allegedly asked for R5 from one of the woman in her shop and she told him that they did not keep money on the premises.
The man then allegedly took out a knife and stabbed the woman. He went into the other woman's shop and also stabbed her before fleeing. The man was believed to have been a former employee of one of the women.
Both women were taken to hospital. One was treated and discharged and the other was currently in the hospital in a serious condition.
The man was arrested on Monday night and charged with assault with intent to cause grievous bodily harm.
He would appear before the Port Alfred Magistrate's Court soon, Govender said.
07-01-2009, 04:39 AM #4425
Businessman's remains found
Johannesburg - The decomposing remains of a Modimolle businessman were found on the grounds of his lodge outside Bela Bela, Limpopo police said on Tuesday.
"Experts are currently trying to determine the cause of Abbatemarco's death," Naidoo said.
07-02-2009, 03:33 AM #4426
'Bang' inwoner skiet 11-jarige
’n Johannesburgse huiseienaar het ’n 11-jarige seun met sy jaggeweer doodgeskiet nadat hy hom blykbaar vir ’n inbreker aangesien het.
Mnr. Warren Vorster (35) van Parkmore en sy gesin was al meer as een keer misdaadslagoffers.
Hy het na verneem word eergisternag iets in die buitekamer gehoor en ondersoek ingestel.
Kgopotso Ramolefe (11) is in die kamer doodgeskiet, het insp. Moses Maphakela, polisiewoordvoerder, gister gesê. Hy en sy ma het vir die skoolvakansie by sy ouma, die Vorsters se huiswerker me. Elizabeth Ramolefe, gekuier.
Vorster is gisteraand steeds deur die polisie aangehou in die polisieselle van die Sandton-polisiekantoor.
Sy prokureur, mnr. Aadil Lambat, het die noodlottige skietery as ’n “tragiese voorval” beskryf en bevestig dat die Vorster-gesin onlangs misdaadslagoffers was. Maphakela het gesê die kind is geskiet deur die venster in die buitekamer waar sy ouma woon.
Vorster het volgens Maphakela eergisternag geluide in dié kamer gehoor, waarna hy gaan ondersoek instel het.
Hy het ’n skoot afgevuur, wat die seun getref het.
’n Familievriendin wat nie haar naam genoem wil hê nie, het gister buite die huis gesê dat die gebeure haar vriend, sy vrou en hul twee jong kinders geweldig getraumatiseer het.
“Dit is ’n vreeslike ding wat hier gebeur het,” het sy gesê.
“Hierdie gesin is al soveel keer deur misdaad geraak. Hulle is al drie keer by hierdie huis gekaap.”
Volgens haar het Vorster “paniekerig geraak” toe hy gedink het daar is ’n indringer in die huis.
“Hy wou net sy vrou en kinders beskerm. Dit was ’n aaklige ongeluk.”
Daar is glo vroeër die middag, enkele ure voor die skietvoorval, by die gesin se bure ingebreek.
Ramolefe werk al vier jaar vir die gesin in Parkmore.
Sy het aan Talk Radio 702 gesê sy verkwalik nie haar werkgewer nie.
“Hy het net sy gesin probeer beskerm.”
Tydens Beeld se besoek aan die huis gister het Ramolefe geslaap en familielede, wat nie met die media wou praat nie, het haar ondersteun.
Vorster doen vandag aansoek om borgtog in die Randburgse landdroshof. Hy word van moord aangekla.
Boy's death 'a tragic accident'
07-02-2009, 03:39 AM #4427
Hartseer by klein Daniël se begrafnis
Vanderbijlpark. – Die wreed vermoorde Daniël Labuschagne se jong pa het gister by sy begrafnis ineengestort.
Familielede moes mnr. Danny Labuschagne (20) by die graf van sy seuntjie, wat gister vyf maande oud sou wees, ondersteun.
Hy is verlede Woensdag dood in die lang, droë gras langs Barrageweg tussen ’n bos turksvye aangetref. Die plek waar die babalykie gevind is, is sowat 200 m van die woonstel op die Stefanopark-kleinhoewes buite Vanderbijlpark waar sy ouers gewoon het.
Sy ma, me. Wilhelmina Johanna Kraft (23), is in aanhouding in die Diepkloof-gevangenis in Johannesburg en verskyn vanoggend weer in die Vanderbijlpark-landdroshof. Sy word daarvan verdink dat sy Daniël vermoor het.
Kraft het hom glo eers versmoor. Daarna het sy hom glo op Barrageweg neergesit waar ’n ligte vragmotor vermoedelik oor hom gery het voordat sy die lykie aan die brand gesteek het.
Die nadoodse ondersoek het gewys Daniël is dood weens versmoring, het insp. Kinnie Steyn, polisiewoordvoerder, bevestig.
Hartseer tonele het gister afgespeel toe Labuschagne en familielede Daniël se klein, blou kissie na die oop graf gedra het.
Labuschagne en mnr. Roelf Viljoen, sy stiefpa, het Daniël se graf toegegooi voordat die snikkende pa se bene onder hom meegegee het.
“Daniël is bo-op sy babasussie, wat in 2005 ’n dag ná haar geboorte dood is, begrawe,” het mnr. Gert de Beer, wat die begrafnisreëlings getref het, gesê.
Geen van Kraft se familielede is by die begrafnis opgemerk nie.
Die hof sal haar na verwagting vandag na die Sterkfontein- psigiatriese hospitaal in Krugersdorp verwys vir sielkundige waarneming.
“Sy het twee keer tydens aanhouding in die Vanderbijlpark-polisieselle selfmoord probeer pleeg deur haarself aan haar baadjie op te hang,” het Steyn gesê.
Labuschagne het nie Kraft se eerste hofverskyning verlede Vrydag bygewoon nie en sal glo ook nie vanoggend by die hof wees nie.
07-02-2009, 03:40 AM #4428
Akteur en verloofde tuis toe inbrekers toeslaan
Die sanger-akteur Izak Davel en sy verloofde het gisteroggend vreesbevange en biddend in hul Pretoriase huis agter ’n kamerdeur vir ’n bende inbrekers weggekruip.
Davel, bekend as Scab in die sepie Egoli, het gister gesê die rowers het vermoedelik gedink niemand is tuis nie.
Dit is die vierde keer binne twee jaar dat by dié huis ingebreek is.
“Met ’n shifting spanner in my hand het ek agter die toe deur van die slaapkamer gestaan en begin bid. Ek kon nie hardop bid nie, want ek was bang hulle hoor my.
“Ek het Mericke (de Wilde, sy verloofde) intussen in die slaapkamer se badkamer toegesluit terwyl ek self by die kamerdeur, wat ek ook gesluit het, wag gestaan het.
“My grootste vrees was dat hulle ons sal kry en Mericke iets aandoen. Ek was verskriklik bang.”
Die drama het omstreeks 04:15 gisteroggend begin toe die alarm begin skel het.
Die inbrekers het vermoedelik eers die staalomheining om die huis stukkend gesny, daarna die elektriese omheining stukkend geknip en toe ’n groot, dik glasdeur op die stoep “met iets baie swaar stukkend geslaan”.
De Wilde het vertel toe die alarm afgaan, het Davel uit sy kamer na haar kamer gekom en haar in die badkamer toegesluit. Hy het die kamerdeur daarna gesluit.
“Al wat ek kon doen, was om in die badkamer te sit en bid. Ek het net aangehou bid. Ek kon hoor hoe hulle aan die kamerdeur se handvatsel ruk en het vir Izak se lewe gevrees. Met die geraas van die alarm kon ek nie mooi hoor wat aangaan nie. Ek was vreesbevange.
“Dit was 15 minute van hel voordat die veiligheidsmaatskappy opgedaag het,” het sy gesê.
Volgens Davel het die veiligheidswagte by die kamervenster vir hulle gesê die inbrekers is weg en hulle kan maar uitkom.
Die inbrekers is vort met De Wilde se handsak met al haar persoonlike dokumente, sowel as ’n skootrekenaar. Hulle het die DVD-speler probeer vat, maar kon die drade nie loskry nie.
“Die vrees is nou weg, maar nou is ek woedend. Hoe kan mense jou so in jou huis terroriseer?” het Davel gister gesê.
07-02-2009, 03:42 AM #4429
Man slaan glo vrou en vlug met kind
Die polisie soek ’n pa wat na bewering sy vervreemde vrou aangerand en toe met hul driejarige dogter gevlug het.
Me. Marguerite Fasen (32) sê die voorval het verlede Woensdag gebeur toe haar man, mnr. Willem Fasen (32), op haar ouers se plaas buite Ventersdorp opgedaag het. Sy het hom twee dae tevore verlaat. Sy het hul dogter, Monique, saam met haar geneem.
“My ouers het my verlede Maandag by ons huis in Krugersdorp kom haal en hy het ons agtervolg.”
Volgens Fasen het ’n polisielid wat ook teenwoordig was haar man toe gewaarsku dat haar ouers se plaas private eiendom is, maar hy het glo twee dae later teruggekeer.
“Hy het gewag totdat my pa en my boetie weg is en my en my ma aangerand.”
Fasen sê haar man het haar en haar ma, me. Annatjie Pauley, met ’n vuisyster (knuckleduster) geslaan en Monique toe “met geweld afgevat”.
“Hy kruip nou weg en lei die polisie op ’n dwaalspoor.”
Fasen en haar man het ’n motorhandelaaronderneming van hul huis in Krugersdorp af bedryf, maar hy is nie by die huis nie.
“Ek weet nie eens hoe dit met Monique gaan nie. Hy (mnr. Fasen) het my vanoggend (gisteroggend) gebel en gesê sy is siek. Hy dreig en intimideer ons. Ek weet nie wat die waarheid is nie.”
Fasen sê sy het haar man sowat 18 maande gelede ook verlaat en toe ’n interdik teen hom gekry.
Supt. Kebaakae Metsi, provinsiale polisiewoordvoerder, sê klagte van ontvoering en aanranding word ondersoek.
07-02-2009, 03:44 AM #4430
'Jy het hom soos 'n slet uitgelok om geld te vat'
Mnr. Pieter Müller het geweet hy is ’n verdagte in sy vrou se moord en het daarom ’n polisielid in ’n lokval gelei om omkoopgeld te aanvaar.
So het mnr. Wessie Wessels, regsverteenwoordiger van oud?supt. Deon Snyders, gister in die Pretoriase handelshof gesê.
Dié voormalige onderbevelvoerder van die Brooklyn-polisiekantoor het vroeër skuld beken op aanklag van korrupsie waarvolgens hy R10 000 van Müller ontvang het om sy werk “behoorlik” te doen.
Müller se vrou, Maryna, is in September 2006 in Pretoria geskiet, blykbaar tydens ’n kaping nadat hy langs die N1-hoofweg naby die King’s Highway-brug stilgehou het om ’n draai te loop.
Die Toyota Prado is later in Faerie Glen gevind met haar lyk nog vasgegordel in die sitplek.
’n Paar dae vantevore is daar ook op haar geskiet.
Snyders is tydens ’n polisielokval by ’n eetplek in Hatfield in hegtenis geneem nadat hy die geld van Müller ontvang het.
Müller, van Ermelo, het gister ter verswaring van vonnis getuig. In kruisverhoor het Wessels redes uitgestippel hoekom Müller as ’n verdagte in sy vrou se moord beskou is.
Wessels het gesê Müller het die aand van die moord sowat 50 m ver weggehardloop toe die kapers op sy vrou begin skiet.
Dit was volgens Wessels vreemd dat Müller skielik ’n draai moes loop omdat hulle pas van ’n plek met toilette gekom het. Müller het al die verdediging se aantygings as leuens afgemaak. Hy het gesê hy was die aand van die moord baie deurmekaar. Hy wou by Wessels weet of dit moontlik is om onder sulke omstandighede nugter te dink. “As jy dit beplan het, ja,” het Wessels geantwoord.
Volgens Müller moes hy ’n vorm van die polisie bekom sodat sy vrou se versekeringspolisse van sowat R15 miljoen uitbetaal. Dié polisse was verkeerdelik aan hóm pleks van die finansiële instellings gesedeer, het hy getuig.
Müller beweer Snyders het vir hom gesê dit sal R28 000 kos om dié brief te verskaf, wat hy ook betaal het. Snyders ontken dít.
“Ek het in geen stadium onraad vermoed nie,” het Müller oor dié geld getuig. Snyders sou boonop volgens hom ’n kwitansie vir dié bedrag verskaf.
Wessels het gevra of Müller, as ’n oud-polisiebeampte, nie geweet het die bedrag kom op korrupsie en omkopery neer nie.
Hierop het hy gesê dit was nie vir hom vreemd nie, want wette het sedert sy polisiedae verander. Eers toe Snyders hom nóg R10 000 vra, het die gevaarligte begin flikker, het Müller getuig.
Wessels het gesê Müller het bewustelik korrupsie gepleeg.
“Toe die beskuldigde nie (meer) na u pype gedans het nie, het u dié saak beplan en het u hom soos ’n slet in die straat uitgelok om die geld te vat toe hy dit nodig gehad het.”
Müller het gesê hy “het niks om weg te steek nie”.
Die saak is tot 6 Augustus uitgestel.